แบบตรวจด้านสุขลักษณะของสถานประกอบการ ตรวจสอบพื้นที่ และสถานที่ตั้ง
ตามแบบคำขอรับใบอนุญาตประกอบกิจการที่เป็นอันตรายต่อสุขภาพ 
        ด้วยตามข้อบังคับตำบลว่าด้วยเรื่องควบคุมกิจการที่เป็นอันตรายต่อสุขภาพ พ.ศ.2541 ขององค์การบริหารส่วนตำบลเกาะไร่ ตามข้อ 6 ผู้ขอรับใบอนุญาตประกอบกิจการซึ่งให้ควบคุมต้องยื่นเรื่องราวตามแบบที่ได้กำหนดไว้ต่อเจ้าพนักงานท้องถิ่น และต้องปฏิบัติและจัดสถานที่สำหรับประกอบกิจการนั้นให้เป็นไปตามเงื่อนไขอันเกี่ยวแก่สุขลักษณะอย่างหนึ่งอย่างใด หรือหลายอย่าง ซึ่งเจ้าพนักงานท้องถิ่นได้กำหนดไว้ตามควรแก่กรณีดังต่อไปนี้

	สถานที่นั้นต้องตั้งในทำเลซึ่งจะทำรางระบายน้ำโสโครกไปให้พ้นจากที่นั้นโดยสะดวก

	ต้องทำรางระบายน้ำไปสู่ทางระบายน้ำสาธารณะ หรือบ่อซึ่งรับน้ำโสโครกด้วยวัตถุถาวร มีลักษณะเรียบ ไม่ซึม ไม่รั่ว น้ำไหลได้สะดวก

	การระบายน้ำและรางน้ำต้องไม่มีลักษณะเป็นที่เดือดร้อนแก่ผู้ใช้น้ำในทางน้ำสาธารณะหรือแก่ผู้อาศัยใกล้เคียง

	เมื่อเจ้าพนักงานสาธารณสุขเห็นว่าสถานที่ใดต้องทำพื้นด้วยวัตถุถาวร เพื่อป้องกันมิให้น้ำซึม รั่วหรือขังได้ หรือเห็นว่าควรมีบ่อพักน้ำโสโครกหรือต้องมีเครื่องระบายน้ำ  เครื่องป้องกันควัน  มูลเถ้า กลิ่นไอ หรือสิ่งอื่นใด  ซึ่งอาจเป็นเหตุรำคาญแก่ผู้ที่อยู่ใกล้เคียงต้องปฏิบัติให้เป็นไปตามคำแนะนำของเจ้าพนักงานท้องถิ่น

	ต้องให้แสงสว่าง และทางระบายลมเพียงพอ และต้องจัดสถานที่
มิให้เป็นที่อาศัยของสัตว์นำโรค

	ต้องจัดให้มีน้ำสะอาดเพียงพอแก่การค้านั้น

	ต้องมีที่รองรับมูลฝอยและสิ่งเปรอะเปื้อนอันได้สุขลักษณะ และเพียงพอ

	ต้องมีส้วมอันได้สุขลักษณะให้พอกับจำนวนคนที่ทำการอยู่ในสถานที่นั้นและต้องอยู่ในที่ซึ่งเจ้าพนักงานสาธารณสุขเห็นชอบ

	สถานที่เลี้ยงสัตว์ ต้องมีที่ขังและที่ปล่อยสัตว์กว้างขวางพอ

	สถานที่เกี่ยวแก่การตาก หรือผึ่งสินค้าต้องมีที่สำหรับตาก หรือผึ่งสินค้าตามที่เจ้าพนักงานท้องถิ่นเห็นชอบ

	ปฏิบัติการอื่นใดอันเกี่ยวด้วยสุขลักษณะตามที่เจ้าพนักงานสาธารณสุขเห็นชอบ

